एशियन ओपनबिल स्टार्क का जू में तीसरे साल आगमन हुआ है। यहां का माहौल उन्हें इतनी पसंद आ रही है कि हर साल उनकी संख्या बढ़ रही है। इस बार उनका आगमन चार दिन बाद हुआ है। पिछले साल 2 जून को ही पहुंच गए थे। स्थानीय भाषा में स्टार्क को घोंघील कहते हैं। क्योंकि खेतों व छोटे उथले तालाबों से घोंघा खाते हैं। यह एक वृहदाकार पक्षी है जो पहाड़ी क्षेत्रों को छोड़कर पूरे भारतीय उप महाद्वीप में पाई जाती है। थाईलैंड, चीन, वियतनाम व रूस जैसे देशों में इन्हें देखा जाता है। इसकी दो प्रजातियां होती है। इनमें एक एशियन ओपनबिल स्टार्क व दूसरा अफ्रीकन ओपनबिल स्टार्क शामिल हैं। एशियन ओपनबिल स्टार्क के ऊपरी एवं निचली चोंच के बीच खाली जगह होने के कारण ही इसे ओपनबिल स्टार्क कहा जाता है। चोंच लहरदार संरचना की होती है जिसे लैमिली कहते हैं, यह लहरदार संरचना एशियन ओपनबिल स्टार्क में नहीं होती है। इन दिनों में पर्यटकों इन पक्षियों को देखने के लिए जबरदस्त उत्साह भी नजर आ रहा है। स्थिति है यह कि पूरे समय पर्यटकों की भीड़ तालाब के आसपास ही नजर आती है। इनकी उड़ान, पेड़ों में झुंड के साथ बैठना जैसी कई चीजें पर्यटकों को प्रभावित कर रही है। जू प्रबंधन भी मेहमानों को लेकर गंभीरता दिखा रहा है। पर्यटकों को स्पष्ट रूप से हिदायत देकर किसी तरह की छेड़छाड़ न करने के लिए कहा जा रहा है।